29.1.2003 		Dnro 88/61/02

Oikeusministeriö
Lainvalmisteluosasto
PL 25
00023 VALTIONEUVOSTO

Viite: 	Oikeusministeriön lausuntopyyntö 28.11.2002 OM 015:00/2002

Asia: 	Lausunto työryhmän mietinnöstä OM 2002:21

	Oikeusministeriön lainvalmisteluosaston lausuntopyynnön johdosta esitän lausuntonani seuraavaa:

	Mietinnössä esitetyt uudistukset ovat kannatettavia. Syyttäjän keskeisenä tehtävänä on rikosoikeudellisen vastuun toteuttaminen. Koko rikosoikeudellinen järjestelmä rakentuu oleellisesti syyttäjän toiminnan varaan. Puhtaasti hakemusasiana käsiteltävä kuolleeksi julistaminen sopii huonosti syyttäjän tehtäviin. Syyttäjän rooli kuolleeksi julistamista koskevassa menettelyssä on käytännössä jäänyt muodolliseksi. Asiaan liittyvä varsinainen selvitystyö on tehty maistraateissa ja seurakunnissa. Myös tästä syystä on perusteltua ja tarkoituksenmukaista siirtää kuolleeksi julistamiseen liittyvät tehtävät pääosin maistraateille ja kokonaan pois syyttäjiltä. 

	Pidän kuitenkin tärkeänä mietinnössä esitettyä rinnakkaista menettelyä, jossa kansalaisten hakemusten osalta käsittely säilyisi käräjäoikeuksissa. Menettely on yksittäisen kansalaisen kannalta selkeä ja tarkoituksenmukainen ottaen huomioon myös hakemuksen käsittelyn yhteydessä mahdollisesti tarvittavat prosessuaaliset toimenpiteet. Käräjäoikeudessa käsiteltävien hakemusten osalta on myös perusteltua luopua syyttäjän kuulemisesta. Käräjäoikeudessa tapahtuvan kuolleeksijulistamisen edellytykset vaikuttavat mietinnössä esitettyjen esimerkkien valossa tarkoituksenmukaisilta. 

	Mietintöön on täällä perehdytty lähinnä menettelyn uudistamista koskevilta osin. Kuolleeksi julistamisen oikeusvaikutuksia ja kuolleeksi julistetun henkilön omaisuuden luovuttamista koskevat ehdotetut säännökset vaikuttavat pääosin vastaavan nykyistä lainsäädäntöä. 

	Apulaisvaltakunnansyyttäjä	Jorma Kalske

	Ylitarkastaja		Johanna Hervonen

	+	Albertinkatu 25 A  PL 333	(	Puh (09) 259 7677
	00181  HELSINKI	Fax (09) 2598 8808